**PROTOKOLL**

KDD og hovedsammenslutningene ble 5. juli 2022 enige om følgende endring i Hovedtariffavtalene i staten 1. mai 2022-30. april 2024.

Til stede:

For Kommunal- og distriktsdepartementet Ragnar Ihle Bøhn

 Mats Kristoffersen

For LO Stat Vibecke Solhaug

For Akademikerne Atle Gullestad

For Unio Andrea Mandt

For YS Stat Tore Leirfall

Hovedtariffavtalene i staten 1. mai 2022-30. april 2024

I årets hovedtariffoppgjør ble lønnssystemet for automatiske lønnsopprykk etter ansiennitet forenklet. Totalt 39 lønnsrammer i avtalen med LO Stat og YS Stat er erstattet av to lønnsstiger. Den ene lønnsstigen er på ti år og den andre er på 16 år. Lønnsstigen på 16 år er også tatt inn i avtalene med Akademikerne og Unio og kommer i tillegg til tiårsstigen som gjaldt i forrige avtaleperiode. Stigene sikrer et årlig prosentvis opprykk og er likt utformet i alle avtalene.

I hovedtariffavtalene med LO Stat og YS Stat vedlegg 2 og i hovedtariffavtalene med Akademikerne og Unio vedlegg 1 framgår det hvilke stillingskoder som som skal ha automatiske lønnsopprykk og om det skal være stige på 10 eller 16 år. Dersom stillingen skal ha 10 år er den merket ‘kort’, og dersom stillingen skal ha stige på 16 år er den merket ‘lang’.

I gjeldende hovedtariffavtaler står stillingskode 1007 Høgskolelærer, øvingslærer med kort stige. Partene er enige om at denne stillingskoden endres til lang stige. Endringen skjer med virkning fra og med 1. mai 2022.